**PRAKTINIŲ STUDIJŲ DIENOS PROGRAMA**

**TEMA „MES IŠ PAMARIO KRAŠTO“**

**Potemė ,,Mažosios Lietuvos papročiai ir tradicijos. Lietuvininkų kalba – šišioniškių tarmė“**

**Lietuvių ir vokiečių kalbų bei dailės integruota programa.**

TIKSLAS:

* Pažinti autentišką Mažosios Lietuvos krašto buities savitumą bei lietuvininkų kalbą – šišioniškių tarmę ir ją palyginti su vokiečių kalba.

REZULTATAS:

* Remdamiesi išgirsta informacija bei surinkta medžiaga, sukurs 10 minučių vaizdelį iš lietuvininkų XIX a. gyvenimo, atspindinčio lietuvininkų papročius, kalbą bei tradicijas.

|  |  |  |  |  |
| --- | --- | --- | --- | --- |
| **Data** | **Veikla** | **Val. sk.**  (valandos gali būti skirstomos smulkiau) | **Pastabos**  Nenumatyti atvejai, papildomos lėšos, transporto poreikis |  |
| 1 diena | 1. Patyriminės veiklos programos pristatymas mokiniams. Veiklos vertinimo kriterijai. Pasidalijimas idėjomis. 2. Filmo apie autentišką Mažosios Lietuvos krašto buities savitumą bei lietuvininkų kalbą – šišioniškių tarmę peržiūra. Mokiniai išgirs trumpų istorijų apie Mažąją Lietuvą ir kodėl vietiniai kalbėjo visiškai kitaip, žiūrės trumpą dokumentinį filmą, kuriame šišioniškių (lietuvininkų) tarme kalba laivadirbio dukra Eva Gižas. Po filmo peržiūros ieškos šišioniškių tarmės ir vokiškų žodžių panašumų. 3. Veiklos refleksija. | 0.5 val.  3 val.  0.5 val. |  |  |
| 2 diena | 1. Edukacinė išvyka. Mokiniai dalyvaus edukacijoje laivadirbio J. Gižo sodyboje Drevernoje: galės pasimatuoti XIXa. kedelius (sijonus), šiuršius (prijuostes) ir vysteles (liemenes) bei pasidaryti asmenukę, išmokę suprasti ir susikalbėti su šišioniškiais, eis į ovingį (uostą) pažiūrėti šėpukų (laivų) ir užlips į Drevernos apžvalgos bokštą. Žinių įtvirtinimui ,,Jenga" žaidimo principu bandys atspėti, koks šišioniškių vartotas žodis užrašytas ant ištrauktos kaladėlės, ar jis panašus į vokišką. 2. Aplankys Agluonėnų gyvenvietės kapines ir aukurų parką, kuriame yra pagerbti Klaipėdos krašto šviesuoliai, ir susipažins su Klaipėdos krašte naudotu gotišku šriftu bei smulkiosios architektūros rūšimi - krikštais. 3. Veiklos refleksija. | 2.5 val.  1 val.  0.5 val. | Autobusas išvykai į Dreverną.  Edukacijos kaina:  1 eur/asm. |  |
| 3 diena | 1. Darbas grupėse. Mokiniai sudarys šišioniškių (tarmės) – vokiečių (kalbos) – lietuvių (bendrinės kalbos) žodynėlį su dailės iliustracijomis, atspindinčiomis lietuvininkų papročius bei tradicijas. 2. Veiklos refleksija. | 3.5 val.  0.5 val. |  |  |
| 4 diena | 1. Išvyka - edukacinis užsiėmimas Šilutės Hugo Šojaus dvare ,,Lietuvininkų kulinarinis paveldas“. 2. Veiklos refleksija. | 3.5 val.  0.5 val. | Autobusas išvykai į Šilutę.  Edukacijos kaina:  5 eur/asm. |  |
| 5 diena | 1. Vaidybinė situacija. Remdamiesi surinkta medžiaga, mokiniai sukurs 10 minučių vaizdelį iš lietuvininkų XIX a. gyvenimo. 2. Diskusija. Praktinių studijų veiklos aptarimas, įgytų žinių ir patirčių įsivertinimas. Mokiniai paruoš video filmuką ir pristatys praktinių studijų veiklas. | 2 val.  2 val. |  |  |

**Parengė:**

vokiečių kalbos mokytoja Romualda Malinauskienė,

lietuvių kalbos mokytoja Birutė Dapkūnienė,

dailės mokytoja Palmyra Jančiauskienė